smcproject/ml-wiki-sentences huggingface dataset:
ഭഗവതിയുടെ പ്രതിഷ്ഠ അടുത്തിടക്കാണ് നടത്തിയത്.
1978-ൽ താന്ത്രികവിധി പ്രകാരമുള്ള പൂജാവിധികളോടെയാണ് ഭഗവതിയെ നാലമ്പലത്തിൽ കുടിയിരുത്തിയത്.
അതുപോലെതന്നെ വടക്കുപടിഞ്ഞാറേമൂലയിലായി നാഗയക്ഷിയുടെ പ്രതിഷ്ഠയും ഇവിടെ ദർശിക്കാം.
ഭഗവതിയും ഗണപതിയും നാഗയക്ഷിയും കിഴക്കു ദർശനം നൽകിയാണ് പ്രതിഷ്ഠിച്ചിരിക്കുന്നത്.
ധാരാളം ദാരുശില്പങ്ങളാൽ നിർമ്മിതമാണ് ഇവിടുത്തെ ശ്രീകോവിൽ.
പ്ലാവിൻകാതലിൽ നിർമ്മിച്ചിരിക്കുന്ന മനോഹരങ്ങളായ ദാരു നിർമ്മിതികൾ ഇവിടുത്തെ ക്ഷേത്രത്തിന് പ്രശസ്തിയേറ്റുന്നു.
ചതുരാകൃതിയിൽ രണ്ടു തട്ടിലായി നിർമ്മിച്ചിരിക്കുന്ന ശ്രീകോവിൽ ചെമ്പുപാളികളാൽ മേഞ്ഞിട്ടുണ്ട്.
കേരളതനിമ വിളിച്ചോതത്തക്കമുള്ള ശില്പനിർമ്മാണ മാതൃകയാണിവിടെയും കാണുന്നത്.
ഏകദേശം ആയിരം വർഷങ്ങളുടെ പഴക്കമുള്ള ക്ഷേത്രമാണിത്.
പ്ലാവിന്തടിയിൽ നിർമ്മിച്ചിരിക്കുന്ന ദാരുശില്പങ്ങൾ ഇവിടുത്തെ ശ്രീകോവിലിൽ പണിതീർത്തിട്ടുണ്ട്.
നാലമ്പലവും ബലിക്കൽപ്പുരയും ഓട് മേഞ്ഞിരിക്കുന്നു.
പൂജാവിധികൾ
അഞ്ചുപൂജകളുള്ള മഹാശിവക്ഷേത്രമാണിത്.
ശിവക്ഷേത്രത്തിൽ മൂന്നുശീവേലികളും നിത്യേന പതിവു കല്പിച്ചിട്ടുണ്ട്.
ഉഷപൂജ എതൃത്തപൂജ പന്തീരടിപൂജ ഉച്ചപൂജ അത്താഴപൂജ
പ്രധാന വഴിപാടുകളിൽ പ്രമുഖമായത് വെടി വഴിപാടാണ്.
വെടി വഴിപാടിൽ ഗോപുരത്തിങ്കൽ വെടി എന്ന വഴിപാട് ക്ഷേത്രേശന് പ്രിയങ്കരമാണന്നു വിശ്വസിക്കുന്നു.
ഉപദേവന്മാർ ഗണപതി ഭഗവതി നാഗയക്ഷി വിശേഷങ്ങൾ ഉത്സവം
മകരമാസത്തിൽ നടത്തുന്ന മകരഭരണി ഉത്സവം (ജനു-ഫെബ്രുവരി) ഇവിടെ കൊടിയേറി പത്തുനാൾ ആഘോഷിക്കുന്നു.
ദേശമുറുക്ക്
തൃച്ചാറ്റുകുളം ക്ഷേത്രത്തിലെ തിരുവുത്സവത്തിനു കൊടി കയറുന്നതിന് മൂന്നുമാസങ്ങൾക്കുമുമ്പ് ദേശമുറുക്ക് എന്ന ആചാരം നിലനിന്നിരുന്നു.
ക്ഷേത്രത്തിൽ നിന്നും പുറപ്പെട്ട് അരൂക്കുറ്റിയിലെത്തി തെള്ളിക്കാട്ട്, അങ്ങാടി, ചൌക്ക, കുളപ്പുര, മാത്താനം, പതിയങ്കാട്ട് എന്നീ സ്ഥലങ്ങളിൽ പാലക്കമ്പുകുത്തി തൃച്ചാറ്റുകുളത്തപ്പന്റെ അധീശശക്തി ഉറപ്പിക്കുന്ന ചടങ്ങായിരുന്നു ഇത്.
അന്നേ ദിനം ക്ഷേത്രത്തിൽ പ്രത്യേക പൂജകൾ നടത്തുന്നു.
അന്നേദിവസം നടത്തുന്ന കലശാഭിഷേകത്തിന് ധാരാളം ഭക്തർ എത്താറുണ്ട്.
തിരുവാതിര ദിവസം രാവിലെ ക്ഷേത്ര ദർശനം നടത്തി വിവാഹിതരായ സ്ത്രീകൾ നെടുമാംഗല്യത്തിനും കന്യകകൾ നല്ല വിവാഹബന്ധത്തിനും വ്രതം നോറ്റ് ക്ഷേത്ര ദർശനം നടത്തന്നു.
പ്രദോഷം ഇതും കാണുക നാല്പത്തെണ്ണീശ്വരം മഹാദേവക്ഷേത്രം വേലോർവട്ടം മഹാദേവ ക്ഷേത്രം ക്ഷേത്രത്തിലെത്തിചേരാൻ
ചേർത്തല താലൂക്കിലെ പാണാവള്ളി ഗ്രാമത്തിലാണീക്ഷേത്രം സ്ഥിതിചെയ്യുന്നത് അവലംബം ↑ കുഞ്ഞികുട്ടൻ ഇളയതിൻറെ “108 ശിവക്ഷേത്രങ്ങൾ ↑ കുഞ്ഞികുട്ടൻ ഇളയതിൻറെ “108 ശിവക്ഷേത്രങ്ങൾ
തൃച്ചിറ്റാറ്റ് മഹാവിഷ്ണുക്ഷേത്രം ഇംഗ്ലീഷ് വിലാസം https://ml.wikipedia.org/wiki/Thrichittatt_Maha_Vishnu_Temple
തൃച്ചിറ്റാറ്റ് മഹാവിഷ്ണു ക്ഷേത്രം ഭാരതത്തിലെ 108 വൈഷ്ണവ ക്ഷേത്രങ്ങിൾ പ്രധാനപ്പെട്ടതും പഞ്ചപാണ്ഡവ ക്ഷേത്രമെന്ന നിലയിൽ അറിയപ്പെടുന്നതുമായ പുരാതന ക്ഷേത്രങ്ങളിൽ ഒന്നാണ്.
ചെങ്ങന്നൂർ മുനിസിപ്പൽ അതിർത്തിയിലാണ് ഈ ക്ഷേത്രം.
പണ്ട് വഞ്ഞിപ്പുഴ മഠം വകയായിരുന്ന്ത്രെ ഈ ക്ഷേത്രം.
വലതുവശത്തെ കുളം "ശംഖതീർത്ഥം" എന്ന പേരിൽ അറിയുന്നു.
അതിൽ യുധിഷ്ഠിരൻ പ്രതിഷ്ഠിച്ച ക്ഷേത്രമാണ് തൃച്ചിറ്റാറ്റ് മഹാവിഷ്ണുക്ഷേത്രം.
ഭീമൻ തൃപ്പുലിയൂരും അർജ്ജുനൻ തിരുവാറന്മുളയിലും നകുലൻ തിരുവൻ‌വണ്ടൂരും സഹദേവൻ തൃക്കൊടിത്താനത്തുമായിരുന്നു ആരാധനകൾ നടത്തിയത് എന്നു വിശ്വസിക്കപ്പെടുന്നു.
കേരളത്തിലെ പ്രസിദ്ധമായ പഞ്ചപാണ്ഡവതിരുപ്പതികൾ ആദ്യത്തേതായ തൃച്ചിറ്റാറ്റ് ക്ഷേത്രം ചെങ്ങന്നൂർ ടൗണിൽ നിന്ന് ഒരുകിലോമീറ്റർ വടക്കുമാറി മുണ്ടങ്കാവിൽ സ്ഥിതിചെയ്യുന്നു.
പ്രധാന വഴിയുടെ പടിഞ്ഞാറുവശത്താണ് ക്ഷേത്രം.
ക്ഷേത്രത്തിന്റെ കിഴക്കുഭാഗത്ത് അതിമനോഹരമായ പ്രവേശനകവാടമുണ്ട്.
ഇതിലൂടെ അകത്തുകടന്ന് അല്പം പോയാൽ ക്ഷേത്രക്കുളത്തിന്റെ മുമ്പിലെത്താം.
മീനമാസത്തിലാണ് തൃച്ചിറ്റാറ്റ് ഉത്സവം.
അത്തത്തിനു കൊടിയേറി പത്ത് ദിവസത്തെ ഉത്സവം.
ചെങ്ങന്നൂരിൽ നിന്നും തിരുവല്ല് ഭാഗത്തേക്ക് എം സി റോട്ടിൽ 1.3 കിമി പോയാൽ ഇമയവരമ്പൻ ക്ഷേത്രം ആയി.
ശ്രീ ശ്രീ നമ്മാൾവാർ എഴുതിയ പാസുരം
തിരുചെങ്കന്നൂർ ശോണശൈലപുരം ശ്രീ ശ്രീ നമ്മാൾവാർ എഴുതിയ പാസുരം എനക്കു നല്ലരണൈ എനദാരുയിരേ ഇമൈയ്യവർതന്ദൈതായ്തന്നൈ തനക്കും തൻ മെയറിവരിയാനൈ തടങ്കടൽ പള്ളിയമ്മാനൈ മനക്കൊൾശീർ മൂവായിരവർ വൺശിവനുമയനും താനുമൊപ്പാർവാഴ് ഘനക്കൊൾ തിണ്മാടത്തിരുച്ചെങ്കന്നൂരിൽ തിരുച്ചീട്ട് റാറതനുങ്കൊണ്ടേന
ശ്രീ ശ്രീ കൃഷ്ണപ്രേമിസ്വാമികൾ അരുളിയ കീർത്തനം
രാഗം സൗരാഷ്ട്രം താളം ആദി ദേവതാമഹം ആലോകയേ ദിവ്യരൂപമഹം ആലോകയേ രാവണാദി രിപുസംഹാരം രമണീയ ദിവ്യശരീരം മാമംജീവനം മച്ഛരണം മഹനീയനിത്യകല്യാണഗുണം മഹാദേവദേവം നാരായണം മണിമയദിവ്യവിഭൂഷണം---   ദേവതാമഹം മത്തഗജേന്ദ്രമദഹരണം മല്ലമുഷ്ടികചാണൂരമാരിണം മാതുലകംസാസുരവൈരിണം മധുസൂദനം അജം മഥുരാരമണം---ദേവതാമഹം ഭക്തകോലാഹലം ഭവ്യഗുണം പങ്കജലോചനംശ്രീരമണം ഭക്തജനഹൃദയപത്മാസനം ഭാവുകപ്രേമികപരിപാലനം ---ദേവതാമഹം ചിത്രശാല തൃച്ചിറ്റാറ്റ് മഹാവിഷ്ണുക്ഷേത്രത്തിൽ പ്രദർശിപ്പിച്ച തിരുപ്പതികളെക്കുറിച്ചുള്ള ഫലകം തിരുച്ചെങ്കന്നൂർ (ശോണശൈലപുരം) എന്നപേരിൽ തൃച്ചിറ്റാറ്റ് തേവരെ ക്കുറിച്ച നമ്മാഴ്വാർ രചിച്ച കീർത്തനം തൃച്ചിറ്റാറ്റ് ക്ഷേത്രഗോപുരം തൃച്ചിറ്റാറ്റ് ക്ഷേത്രത്തിലെ ഗോശാലകൃഷ്ണന്റെ കോവിൽ തൃച്ചിറ്റാറ്റ് ക്ഷേത്രത്തിലെ ശ്രീകോവിൽ.
തൃച്ചിറ്റാറ്റ് ക്ഷേത്രത്തിനു പിന്നിലുള്ള  വലിയ പേരാൽ തൃച്ചിറ്റാറ്റ് ക്ഷേത്രക്കുളം (ശംഖതീർത്ഥം) അവലംബം Thrichittatt Maha Vishnu Temple എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
തൃച്ചേന്ദമംഗലം മഹാദേവ ക്ഷേത്രം, പെരിങ്ങനാട് ഇംഗ്ലീഷ് വിലാസം https://ml.wikipedia.org/wiki/Thrichendamangalam_Mahadeva_temple ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2011 ഡിസംബർ മുതൽ തുടരുന്നു.
തൃച്ചേന്ദ മംഗലം മഹാദേവ ക്ഷേത്രത്തിലെ കെട്ടുകാഴ്ച
പത്തനംതിട്ട ജില്ലയിലെ അടൂരിനു സമീപം പെരിങ്ങനാട് ; പള്ളിയ്ക്കൽ ഗ്രാമപഞ്ചായത്തിൽ സ്ഥിതി ചെയ്യുന്ന ശിവക്ഷേത്രമാണ് തൃച്ചേന്ദമംഗലം മഹാദേവ ക്ഷേത്രം .
ക്ഷേത്രത്തിലെ ഉത്സവത്തിനോടനുബന്ധിച്ച് വിവിധ ദേശവാസികളുടെ തേരുകളുടെ സംഗമമായ കെട്ടുകാഴ്ച നടക്കുന്നു.
തട്ടത്തുമല ഇംഗ്ലീഷ് വിലാസം https://ml.wikipedia.org/wiki/Thattathumala വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
8°46′01″N 76°52′48″E ﻿ / ﻿ 8.767°N 76.88°E ﻿ / 8.767; 76.88
തിരുവനന്തപുരം ജില്ലയിൽ കിളിമാനൂർ പട്ടണത്തിൽ നിന്ന് 3 കിലോമീറ്റർ വടക്കായി എം.സി. റോഡിനടുത്ത് സ്ഥിതിചെയ്യുന്ന ഒരു ഗ്രാമമാണ് തട്ടത്തുമല .
തിരുവനന്തപുരം - കൊല്ലം ജില്ലകളുടെ അതിർത്തി ഇവിടെയാണ്.
പഴയകുന്നുമ്മേൽ ഗ്രാമ പഞ്ചായത്തിന്റെ ഭാഗമാണ് ഈ പ്രദേശം.
ചിറയിൻകീഴ് ആണ് ഏറ്റവും അടുത്തുള്ള റയിൽവേ സ്റ്റേഷൻ.
ചായക്കാറുപച്ച ശ്രീശിവപാർവ്വതീ ക്ഷേത്രംപ്രധാന ആരാധനാലയങ്ങൾ ഗണപതിപ്പാറ ദേവി ക്ഷേത്രം തട്ടത്തുമല ജുമാ മസ്ജിദ്
കട്ടികൂട്ടിയ എഴുത്ത് Nedumpara sree Ayiravilly temple വിദ്യാഭ്യാസസ്ഥാപനങ്ങൾ ജി.എച്ച്.എസ്.എസ് സ്കൂള് തട്ടത്തുമല
തട്ടാംപടി
കേരളത്തിലെ എറണാകുളം ജില്ലയിലെ കരുമാലൂർ പഞ്ചായത്തിൽ സ്ഥിതിചെയ്യുന്ന ഒരു ഗ്രാമമാണ് തട്ടാംപടി .
ഇതിലൂടെ കടന്നുപോകുന്ന പ്രധാന റോഡാണ് ആലുവ - പറവൂർ റോഡ്.
ആലങ്ങാട് ജമാഅത്ത് പബ്ലിക് സ്ക്കൂൾ ഇവിടെ സ്ഥിതിചെയ്യുന്നു.
കരിങ്ങാംതുരുത്ത്, കൊച്ചരിക്ക, മാഞ്ഞാലി എന്നിവയാണ് അടുത്തുള്ള പ്രദേശങ്ങൾ.
ആരാധനാലയങ്ങൾ കാര്യപുരം ശ്രീകൃഷ്ണ ക്ഷേത്രം മങ്കുഴി തറവാട് ക്ഷേത്രം പുറപ്പുള്ളിക്കാവ് ഭഗവതി ക്ഷേത്രം നൂറുൽ ഇമാം ജുമാമസ്ജിദ്
തട്ടാച്ചേരി
നീലേശ്വരത്തിന്റെ ഹൃദയഭാഗത്ത് സ്ഥിതി ചെയ്യുന്ന ഗ്രാമം.
തട്ടാൻ സമുദായത്തിലെ അംഗങ്ങൾ പരമ്പരാഗതമായി കൂട്ടമായി പാർക്കുന്നു.
നീലേശ്വരം റെയിൽ വെ സ്റ്റേഷനു പടിഞ്ഞാറ് ഭാഗത്ത് സ്ഥിതി ചെയ്യുന്നു.
ശ്രീവടയന്തൂർ കഴകം ,ശ്രീ വടയന്തൂർ കഴകം പാലോട്ട് കാവ് ഇവിടെ സ്ഥിതി ചെയ്യുന്നു.
തട്ടാച്ചേരി ശ്രീ വടയന്തൂർ കഴകം
നൂറ്റാണ്ടുകൾക്ക് മുന്പ് വട വൃക്ഷങ്ങൾ (പേരാൽ),അയനി പ്ലാവ് കാഞ്ഞിരം എന്നിവ നിറഞ്ഞു നിന്നിരുന്ന വടയന്തൂർ ഗ്രാമം, (ഇന്നത്തെ തട്ടാച്ചേരി) ശ്രീ വടയന്തൂർ ബ്രാഹ്മണനാൽ ആരാധിച്ചിരുന്ന അള്ളട സ്വരൂപത്തിൻറെ കുലദേവതയായ ശ്രീ തിരുവർക്കാട്ട് ഭഗവതിയെ വടയന്തൂർ ഭഗവതിയായി ആരാദിച്ചു വരികയും, ക്ഷേത്രം പിന്നീട് കമ്മാള (തട്ടാൻ ) സമുദായത്തിലെ അംഗങ്ങൾക്ക് പരിപാലിച്ച് പോരുന്നതിന് , ശ്രീ വടയന്തൂർ ബ്രാഹ്മണൻ നൽകി പോരുകയും ചെയ്യുകയുണ്ടായി, ധർമ്മദൈവമായി വടയന്തൂർ ഭഗവതിയും, വിശ്വ ബ്രാഹമണരുടെ കുലദൈവമായ പടക്കത്തി ഭഗവതിയും, അള്ളട നാടിൻറെ രക്ഷകാനയി മടിയൻ ക്ഷേത്രപാലകനും, പലപരിവാര ദൈവങ്ങളും ആരാദിച്ച് വരുന്നു.
മീനമാസത്തിൽ അഞ്ച് ദിവസത്തെ പൂരോത്സവും ,12 വർഷത്തിൽ പെരുങ്കളിയാട്ടവും നടന്ന് വരുന്നു.
തട്ടാച്ചേരി ശ്രീ വടയന്തൂർ കഴകം പാലോട്ട് കാവ് ഭഗവാൻ ശ്രീ മഹാവിഷ്ണുവിൻറെ ആദ്യ അവതാരമായ മത്സ്യാവതാര മൂർത്തിയെ പാലോട്ട് ദൈവമായി ആരാദിച്ച് വരുന്നു, അംഗച്ചേകവനായി കൂടെയുള്ളോരെയും, വില്ലോൻ ,കരി വില്ലോൻ ദൈവത്തേയും ആരാദിച്ച് വരുന്നു.
ഈ പ്രദേശത്ത് ജീവിച്ചിരുന്ന പ്രധാനകലാകാരന്മാർ എ.ഡി.മാസ്റ്റർ :നാടകകലാകാരൻ.
തട്ടാമല ഇംഗ്ലീഷ് വിലാസം https://ml.wikipedia.org/wiki/Thattamala
കൊല്ലം നഗരത്തിൻറെ തെക്കുകിഴക്കൻ അതിർത്തിയോടു ചേർന്നു കിടക്കുന്ന ഒരു പ്രദേശമാണ് തട്ടാമല .
കേരളത്തിലെ പാലക്കാട് , തൃശ്ശൂർ , കൊച്ചി , ആലപ്പുഴ , കൊല്ലം , തിരുവനന്തപുരം എന്നീ പട്ടണങ്ങളെ ബന്ധിപ്പിക്കുന്ന ദേശീയപാത 66 (മുമ്പ് എൻ.എച്ച്. 47) ഈ പ്രദേശത്തു കൂടി കടന്നുപോകുന്നുണ്ട്.
തെക്കേ ഇന്ത്യയിലെ തന്നെ ഒരു തിരക്കേറിയ പാതയാണിത്.
സംസ്ഥാനത്തു ഗതാഗതക്കുരുക്ക് ഉണ്ടാകാൻ സാധ്യതയുള്ള സ്ഥലങ്ങളെ ഉൾപ്പെടുത്തി കേരള പോലീസ് തയ്യാറാക്കിയിരിക്കുന്ന കരിമ്പട്ടികയിൽ തട്ടാമലയും ഉൾപ്പെടുന്നു.
കൊല്ലം ഒരു നഗരമാകുന്നതിനു മുന്പ് വടക്കേവിള പഞ്ചായത്തിന്റെ ഭാഗമായിരുന്നു തട്ടാമല.
2000-ത്തിൽ വടക്കേവിള, കിളിക്കൊല്ലൂർ , ശക്തികുളങ്ങര , ഇരവിപുരം എന്നീ പഞ്ചായത്തുകളെ കൊല്ലം മുൻസിപ്പാലിറ്റിയിൽ ലയിപ്പിച്ചുകൊണ്ട് കൊല്ലം കോർപ്പറേഷൻ രൂപീകൃതമായി.
പ്രധാന പൊതുമേഖലാ/സ്വകാര്യമേഖലാ സ്ഥാപനങ്ങൾ ട്രാവൻകൂർ മെഡിക്കൽ കോളേജ് ആശുപത്രി കാനറ ബാങ്ക് ,.
തട്ടാമല ശാഖ ഗവൺമെനറ് എൽ.പി. സ്കൂൾ, ഇരവിപുരം സാരഥി ബജാജ് തയ്യിൽ ഫൈനാൻസ് കെ.ടി.എം. കൊല്ലം എസ്. എൻ. പബ്ലിക് സ്കൂൾ ഡിമോസ് ഫർണിച്ചർ ഡാംറോ ഫർണിച്ചർ ഹിമാലയ ചിട്ടി ഫണ്ട്.
Tasty dots Bakes Juice അവലംബം
തട്ടക്കുഴ ഇംഗ്ലീഷ് വിലാസം https://ml.wikipedia.org/wiki/Thattakkuzha
കേരളത്തിലെ ഇടുക്കി ജില്ലയിൽ തൊടുപുഴ താലൂക്കിൽ സ്ഥിതിചെയ്യുന്ന ഒരു ഗ്രാമമാണ് തട്ടക്കുഴ .
തൊടുപുഴയിൽനിന്നും ചെപ്പുകുളത്തേക്ക് പോകുന്നവഴിയിലാണ് ഈ ഗ്രാമം സ്ഥിതിചെയ്യുന്നത്.
തൊടുപുഴയിൽ നിന്ന് 16 കിലോമീറ്റർ അകലെയാണ് തട്ടക്കുഴ എന്ന ഗ്രാമം.
തട്ടക്കുഴ തോടിന്റെ ഇരുവശവുമായി ഈ ഗ്രാമം സ്ഥിതിചെയ്യുന്നു.
ഒലിക്കാമറ്റം, ഇടമറുക് , ഉടുമ്പന്നൂർ , ചെപ്പുകുളം എന്നിവയാണ് അടുത്തുള്ള ഗ്രാമങ്ങൾ.
ഉടുമ്പന്നൂർ ഗ്രാമപഞ്ചായത്തിലാണ് തട്ടക്കുഴ.
തട്ടകുഴ-തൊടുപുഴ റോഡ്, തട്ടക്കുഴ-പന്നൂർ റോഡ് എന്നിവയാണ് ഇതിലൂടെ കടന്നുപോകുന്ന പ്രധാന റോഡുകൾ ആരാധനാലയങ്ങൾ കൊല്ലപ്പുഴക്കാവ് ദേവീക്ഷേത്രം തട്ടക്കുഴ ശ്രീ മഹാദേവ ധർമ്മശാസ്താ ക്ഷേത്രം തട്ടക്കുഴ തട്ടക്കുഴ ക്ഷേത്രം സെന്റ് സെബാസ്റ്റ്യൻസ് ചർച്ച് തട്ടക്കുഴ ഹയാത്തുൾ ഇസ്ലാം മദ്രസ തട്ടക്കുഴ
തട്ടത്തിൻ മറയത്ത് ഇംഗ്ലീഷ് വിലാസം https://ml.wikipedia.org/wiki/Thattathin_Marayathu
വിനീത് ശ്രീനിവാസൻ രചനയും സംവിധാനവും നിർവ്വഹിച്ച് 2012-ൽ പുറത്തിറങ്ങിയ മലയാളചലച്ചിത്രമാണ് തട്ടത്തിൻ മറയത്ത് .
നിവിൻ പോളി , ഇഷ തൽവാർ , അജു വർഗീസ് , മനോജ് കെ. ജയൻ , ശ്രീനിവാസൻ എന്നിവർ പ്രധാനകഥാപാത്രങ്ങളെ അവതരിപ്പിക്കുന്ന ഈ ചിത്രം ശ്രീനിവാസനും , മുകേഷും ചേർന്ന് ലൂമിയർ ഫിലിം കമ്പനിയുടെ ബാനറിലാണ് നിർമ്മിച്ചിരിക്കുന്നത്.
വിനീത് ശ്രീനിവാസൻ ജനിച്ചുവളർന്ന തലശ്ശേരിയുടെ പശ്ചാത്തലത്തിൽ ഇതൾ വിരിയുന്ന ചിത്രം രണ്ട് വ്യത്യസ്ത മതങ്ങളിൽപ്പെട്ടവരുടെ പ്രണയമാണ് പ്രമേയമാക്കിയിരിക്കുന്നത്.
അഭിനേതാക്കൾ നിവിൻ പോളി – വിനോദ് നായർ ഇഷ തൽവാർ – ഐഷ അജു വർഗ്ഗീസ് – അബ്ദു മനോജ് കെ. ജയൻ – എസ്.ഐ. പ്രേംകുമാർ ശ്രീനിവാസൻ – അബ്ദുൾ റഹ്‌മാൻ സണ്ണി വെയിൻ – മജീദ് ഭഗത് മാനുവൽ – ഹംസ മണിക്കുട്ടൻ – നജാഫ് അഹമ്മദ് സിദ്ദിഖ് – മുസ്തഫ അപർണ്ണ നായർ – മെഹ്റു നിവേദ തോമസ് – ഫാത്തിമ രാമു – അബ്ദുൾ ഖാദർ ദീപക് പറമ്പോൾ – മനോജ് ശ്രീറാം രാമചന്ദ്രൻ – നിജാദ് സുബീഷ് സുധി നന്ദൻ സംഗീതം
അനു എലിസബത്ത് ജോസ്, വിനീത് ശ്രീനിവാസൻ , ഏങ്ങണ്ടിയൂർ ചന്ദ്രശേഖരൻ എന്നിവർ എഴുതിയ ഗാനങ്ങൾക്ക് സംഗീതം പകർന്നതും ചിത്രത്തിന്റെ പശ്ചാത്തലസംഗീതം ഒരുക്കിയിരിക്കുന്നതും ഷാൻ റഹ്‌മാൻ ആണ്.
മാതൃഭൂമി മ്യൂസിക്കും സത്യം ഓഡിയോസും ചേർന്നാണ് ഗാനങ്ങൾ വിപണനം ചെയ്തിരിക്കുന്നത്.
"മുത്തുച്ചിപ്പി" അനു എലിസബത്ത് ജോസ് സച്ചിൻ വാര്യർ, രമ്യ നമ്പീശൻ 4:03 2.
"അനുരാഗത്തിൻ വേളയിൽ" വിനീത് ശ്രീനിവാസൻ വിനീത് ശ്രീനിവാസൻ 4:56 3.
"തട്ടത്തിൻ മറയത്തെ" അനു എലിസബത്ത് ജോസ് സച്ചിൻ വാര്യർ 2:30 4.
"അനുരാഗം" വിനീത് ശ്രീനിവാസൻ രാഹുൽ സുബ്രഹ്മണ്യം 2:16 5.
"ശ്യാമാംബരം" അനു എലിസബത്ത് ജോസ് വിനീത് ശ്രീനിവാസൻ 3:28 6.
"പ്രാണന്റെ നാളങ്ങൾ" ഏങ്ങണ്ടിയൂർ ചന്ദ്രശേഖരൻ യാസിൻ നിസാർ 2:01 7.
"നമോസ്തുതേ" പരമ്പരാഗതം (മഹാലക്ഷ്മി അഷ്ടകം) അരുൺ എളാട്ട് 3:08 8.
"അനുരാഗം (റിപ്രൈസ്)" വിനീത് ശ്രീനിവാസൻ ദിവ്യ എസ്. മേനോൻ 2:10 ആകെ ദൈർഘ്യം: 24:32 അവലംബം പുറത്തേക്കുള്ള കണ്ണികൾ തട്ടത്തിൻ മറയത്ത് ഇന്റർനെറ്റ് മൂവി ഡാറ്റാബേസിൽ മലയാളസംഗീതം ഡാറ്റാബേസിൽ നിന്ന് തട്ടത്തിൻ മറയത്ത് കാഴ്ചയുടെ പൊൻകസവുതട്ടം – ഇന്ത്യവിഷൻ
തട്ടയിൽ ഒരിപ്പുറത്ത് ഭഗവതി ക്ഷേത്രം
പത്തനംതിട്ട ജില്ലയിൽ തട്ടയിൽ ഗ്രാമത്തിൽ സ്ഥിതി ചെയ്യുന്ന പ്രശസ്ത ക്ഷേത്രമാണ് തട്ടയിൽ ഒരിപ്പുറത്ത് ഭഗവതി ക്ഷേത്രം.
ചരിത്രസ്മരണകൾ ഉറങ്ങികിടക്കുന്ന തട്ടയിൽ ദേശത്തിൻറെ തിലകകുറിയായി നിലകൊളളുന്ന 'തട്ടയിൽ ഒരിപ്പുറത്ത് ഭഗവതിക്ഷേത്രം' പഴയ പന്തളം നാട്ടുരാജ്യത്തിൻറെ തെക്കേക്കരയായ, ഇപ്പോഴത്തെ പന്തളം തെക്കേക്കര പഞ്ചായത്തിലെ, തട്ടയിൽ സ്ഥിതി ചെയ്യുന്നു.
ഏതാണ്ട് ആയിരം വർഷങ്ങൾക്കുമുൻപ്, യോഗീശ്വരൻറെ കാലശേഷം കാടുമൂടിക്കിടന്നിരുന്ന ദേവീവിഗ്രഹം അടിയാളസ്ത്രീ അരിവാളുരസ്സിയപ്പോൾ രക്തം പൊടിഞ്ഞ് ദേവീചൈതന്യം വെളിപ്പെടുകയും, ഭൂവുടമയുടെ നേതൃത്വത്തിൽ ഒരു പുറം മാത്രമുള്ള താൽക്കാലിക ക്ഷേത്രം നിർമ്മിച്ച് പ്രതിഷ്ഠ നടത്തുകയും ചെയ്തു.
തന്മൂലം ഒരിപ്പുറം എന്ന നാമം സിദ്ധിച്ചു.
ഇരുനിലകളുള്ള ഇപ്പോഴത്തെ ശ്രീകോവിൽ ശില്പാലംകൃതമായ കൃഷ്ണശിലയിൽ നിർമ്മിച്ച് പിത്തള പൊതിഞ്ഞിരിക്കുന്നു.
ഉഗ്രമൂർത്തിയും അഷ്ടബാഹുക്കളിലും ആയുധവുമേന്തിയ ശ്രീ ഭദ്രകാളിയുടെ മൂലപ്രതിഷ്ഠയും, മുമ്പിലായി ശാന്തഭാവത്തിൽ ദേവിയുടെ ശിലാ നിർമ്മിതമായ രണ്ടു വിഗ്രഹങ്ങൾ ശ്രീകോവിലിൽ പ്രതിഷ്ഠിച്ചിരിക്കുന്നു.
ഇവയിൽ തുല്യപ്രാധാന്യത്തോടെ അഭിഷേകവും സപരിവാര പൂജയും ചെയ്യുന്നു.
ചുറ്റുമതിലുകൾ ഇല്ലാത്ത ഈ ക്ഷേത്രത്തിൽ മഹാഗണപതി, ശ്രീകൃഷ്ണൻ, മാടൻ മുഹൂർത്തി, നാഗ രാജാവ്, നാഗയക്ഷി, രക്ഷസ്സ്, യോഗീശ്വരൻ, യക്ഷിയമ്മ എന്നീ ഉപദേവാലയങ്ങൾ ഉണ്ട്.
വടക്ക് ദർശനമായി പ്രതിഷ്ഠയുളള അപൂർവ്വം ക്ഷേത്രങ്ങളിലൊന്നാണ് ഒരിപ്പുറത്ത് ഭഗവതി ക്ഷേത്രം.
ഏഴംകുളം ദേവിയുമായുളള ഒരിപ്പുറത്തമ്മയുടെ ബന്ധമാണ് മറ്റൊരു ഐതീഹൃം.
ഒരിപ്പുറത്തമ്മയുടെ സഹോദരിയാണ് ഏഴംകുളത്തമ്മ എന്നാണ് ഇരുദേശവാസികളും വിശ്വസിക്കുന്നത്.
ക്ഷേത്രാചാരങ്ങളിലും ഇത് നിഴലിയ്ക്കുന്നു.
മീനഭരണിനാൾ ഒരിപ്പുറത്ത് ക്ഷേത്രത്തിൽ കെട്ടുകാഴ്ച നടക്കുമ്പോൾ ഏഴംകുളം ദേവി കിഴക്കേ എതിരേൽപ്പ് ആൽത്തറയിലിരുന്ന് ഉത്സവം കാണുന്നു എന്നാണ് ഐതീഹൃം.
അന്നേ ദിവസം ഏഴംകുളം ക്ഷേത്രം തുറക്കാറില്ല എന്നത് ഇതിന് ഉപോത്ബലകമാണ്.
ഒരിപ്പുറം നേർച്ചതൂക്കം.
തൂക്കവഴിപാട് നടക്കുന്ന അപൂർവ്വം ക്ഷേത്രങ്ങളിലൊന്നാണ് തട്ടയിൽ ഒരിപ്പുറം .
ഇഷ്ടസന്താന ലബ്ധിയ്ക്കും പിഞ്ചുകുഞ്ഞുങ്ങളുടെ ആയൂരാരോഗൃ സംഖൃത്തിനും നടത്തുന്ന ആചാരമാണ് ഒരിപ്പുറം നേർച്ചതൂക്കം.
പിഞ്ചുകുഞ്ഞുങ്ങളെ തൂക്കവില്ലിലേറ്റി നടത്തുന്ന ഈ ആചാരം ദർശിക്കുന്നതിന് ദുരെ ദേശങ്ങളിൽ നിന്നു പോലും ഭക്തസഹസ്രങ്ങളാണ് എത്തുന്നത്.
ക്ഷേത്രത്തിൽ കാർത്തികനാളിൽ നടക്കുന്ന ഗരുഡൻ തൂക്കവും ഒരു സവിശേഷതയാണ്.
ഗരൂഡാരൂഡനായ മഹാവിഷ്ണു ദേവിയുടെ ഉത്സവാഘോഷങ്ങളിൽ പങ്ക് കൊളളാൻ വൈകുണ്ഠത്തിൽ നിന്നും എത്തുന്നതായാണ് ഐതീഹൃം.
തട്ടിമ്മേൽക്കൂത്ത് ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഉത്തരകേരളത്തിലെ ഒരു നാടോടിനൃത്തമാണ് തട്ടിമ്മേൽക്കൂത്ത് .
തട്ടിമ്മേൽക്കളി എന്ന പേരിലും ഇത് അറിയപ്പെടുന്നു.
കളിത്തട്ടേൽക്കളി എന്ന പേരും ചിലസ്ഥലങ്ങളിൽ പ്രചാരത്തിലുണ്ട്.
ദളിത് സമുദായാംഗങ്ങൾ ആണ് ഈ നൃത്തരൂപം അവതരിപ്പിക്കാറുള്ളത്.
പലകകൊണ്ട് ഒരു തട്ടുകെട്ടി അതിനു മുകളിൽ കുറേപ്പേർ കയറി നിന്ന് കോലുമുട്ടിക്കളിക്കുകയാണ് ഇതിന്റെ രീതി.
ഇതിനെ ഒരുതരം ചവിട്ടുകളി എന്നു പറയാം.
മുണ്ടും തലയിൽ കെട്ടും ചന്ദനക്കുറിയുമാണ് വേഷം.
കോലുമുട്ടി ചാടിച്ചുവടുവച്ചുള്ള കളിക്കിടയിൽ തലയിൽക്കെട്ട് കുലുക്കലും അഴിച്ചുകെട്ടലുമൊക്കെ നടത്തി നൃത്തം കൌതുകകരമാക്കുക എന്നത് ഇതിന്റെ ഒരു പതിവ് ഇനമാണ്.
ചവിട്ടുകളി , ഐവർകളി എന്നീ നാടോടിക്കളികളുമായി ഇതിനു വളരെ സാമ്യമുണ്ട്.
ഉത്തരമലബാറിൽ പല ഗ്രാമീണോത്സവ സന്ദർഭങ്ങളിലും ഇതവതരിപ്പിക്കുന്നു.
തെക്കേ മലബാറിൽ പൂരം, വേല തുടങ്ങിയ അനുഷ്ഠാനങ്ങളോടനുബന്ധിച്ചാണ് തട്ടിമ്മേൽക്കൂത്ത് നടത്തുന്നത്.
പുലയസമുദായത്തിലും വേട്ടുവസമുദായത്തിലുംപെട്ട ആളുകളാണ് തട്ടിമ്മേൽകളി എന്നപേരിൽ തട്ടിമ്മേൽക്കൂത്ത് അവതരിപ്പിച്ചുവരുന്നത്.
കോട്ടയം ജില്ലയിലെ നായർ സമുദായത്തിൽപ്പെട്ടവരും ഈ നൃത്തകല അവതരിപ്പിച്ചു വരുന്നതായി കാണുന്നുണ്ട്.
ക്ഷേത്രങ്ങളിലെ ഉത്സവത്തോടനുബന്ധിച്ചാണ് ഈ കല അവതരിപ്പിക്കാറുള്ളത്.
ഇലത്താളം , ചേങ്ങില എന്നീ വാദ്യോപകരണങ്ങളുപയോഗിച്ച് സംഘമായി പാട്ടുപാടുകയും അതിനനുസരിച്ച് താളമിടുകയും ആ താളത്തിനൊത്ത് ചുവടുവയ്ക്കുകയുമാണ് കളിയുടെ രീതി.
തലക്കെട്ടും ചന്ദനക്കുറിയുമാണ് വിശേഷിച്ചുള്ള ചമയം.
അധികമൊന്നും ശൈലീവത്ക്കരണം നടന്നിട്ടില്ലാത്ത ഈ നൃത്തം കേരളത്തിലെ പ്രാചീന നാടോടിനൃത്തങ്ങളുടെ നല്ലൊരു മാതൃകയായി നിലകൊള്ളുന്നു.
ചൈനയുടെ പ്രസിഡണ്ട് ഇംഗ്ലീഷ് വിലാസം https://ml.wikipedia.org/wiki/President_of_the_People%27s_Republic_of_China ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2020 സെപ്റ്റംബർ മുതൽ തുടരുന്നു.
പീപ്പിൾസ് റിപ്പബ്ലിക്ക് ഓഫ് ചൈനയുടെ ഭരണഘടനാ പ്രകാരം ചൈനയുടെ രാഷ്ട്രത്തലവനാണ് പ്രസിഡണ്ട് .
ചൈനയിലെ സൂപ്പർകമ്പ്യൂട്ടിംഗ്
രാജ്യാടിസ്ഥാനത്തിലുള്ള സൂപ്പർ കമ്പ്യൂട്ടറുകളുടെ ടോപ് 500 ലിസ്റ്റ്
ലോകത്തിലെ ഏറ്റവും വേഗതയേറിയ 500 സൂപ്പർ കമ്പ്യൂട്ടറുകളുടെ 29.3 ശതമാനത്തോളം സൂപ്പർ കമ്പ്യൂട്ടർ കേന്ദ്രങ്ങൾ ചൈനയിൽ പ്രവർത്തിക്കുന്നു.
ഈ സൂപ്പർ കമ്പ്യൂട്ടറുകളുടെ ചരിത്രം ആരംഭിക്കുന്നത് 1989 ൽ സ്റ്റേറ്റ് പ്ലാനിംഗ് കമ്മീഷനും സ്റ്റേറ്റ് സയൻസ് ആന്റ് ടെക്നോളജി കമ്മീഷനും വേൾഡ് ബാങ്കും സംയുക്തമായി ചൈനയിൽ നെറ്റ്‍വർക്കിംഗും സൂപ്പർകമ്പ്യൂട്ടർ സൗകര്യങ്ങളും വികസിപ്പിക്കുന്നതിന്റെ ഭാഗമായിരുന്നു.
നെറ്റ്‍വർക്ക് സൗകര്യവികാസത്തോടൊപ്പം സൂപ്പർ കമ്പ്യൂട്ടർ സെന്ററുകളെയും പ്രോജക്ടിൽ ഉൾപ്പെടുത്തുകയായിരുന്നു.
ചൈനയിലെ സൺവേ തായ്ഹുലൈറ്റ് ലോകത്തിലെ 500 സൂപ്പർകമ്പ്യൂട്ടറുകളിൽ മൂന്നാമതായി റാങ്ക് ചെയ്യുന്നു.
2018 ലെ കണക്കനുസരിച്ച്, ലോകത്തിലെ ഏറ്റവും മികച്ച 500 സൂപ്പർ കമ്പ്യൂട്ടറുകളിൽ 206 എണ്ണമുള്ള ചൈനയാണ് ലോകത്തിലെ ഏറ്റവും കൂടുതൽ സൂപ്പർകമ്പ്യൂട്ടറുകളുടെ പട്ടികയിൽ ആധിപത്യം പുലർത്തുന്നത്, 124 സൂപ്പർ കമ്പ്യൂട്ടറുകളുമായി രണ്ടാംസ്ഥാനത്തുള്ള (യുണൈറ്റഡ് സ്റ്റേറ്റ്സിനെ മറികടന്നാണ് ഇത്. പുരോഗതി താരതമ്യം (ജൂൺ 2018) രാജ്യം ഉയർന്ന വേഗത (Rmax) ( Tflops ) എണ്ണം കമ്പ്യൂട്ടറുകൾ TOP500 ൽ ചൈന 93014.6 206 യുണൈറ്റഡ് സ്റ്റേറ്റ്സ് 122300.0 124 ജപ്പാൻ 19880.0 36 യുണൈറ്റഡ് കിങ്ഡം 7038.9 22 ജെർമനി 6177.7 21 ഫ്രാൻസ് 5283.1 18 നെതർലൻഡ്സ് 1649.1 9 ദക്ഷിണ കൊറിയ 13929.3 7 അയർലണ്ട് 1649.1 7 കാനഡ 4608.0 6
ചൈനയിൽ സൂപ്പർ കമ്പ്യൂട്ടിംഗിന്റെ പുരോഗതി അതിവേഗത്തിലാണ്; രാജ്യത്തെ ഏറ്റവും ശക്തമായ സൂപ്പർ കമ്പ്യൂട്ടർ 2002 നവംബറിൽ 43 ആം സ്ഥാനത്തും (ഡീപ്കോംപ് 1800 ), 2003 നവംബറിൽ 11 ആം സ്ഥാനത്തും (ഡീപ്കോംപ് 6800 ), 2004 ജൂണിൽ 10-ാം സ്ഥാനത്തും (ഡോണിംഗ് 4000 എ ), 2010 നവംബറോടെ (ടിയാൻഹെ -1 എ) ) ഒന്നാം സ്ഥാനത്തും എത്തി.
2011 ജൂണിൽ ചൈന ജപ്പാനെ പിന്നിലാക്കും.
2013 ജൂൺ വരെ രാജ്യത്തെ ഏറ്റവും ശക്തമായ സൂപ്പർ കമ്പ്യൂട്ടർ ലോക റെക്കോർഡായി.
സൺ‌വേ ടൈഹുലൈറ്റിന് മുമ്പ്, ചൈനീസ് സൂപ്പർ കമ്പ്യൂട്ടറുകൾ "ഓഫ് ദി ഷെൽഫ്" പ്രോസസ്സറുകളായിരുന്നു ഉപയോഗിച്ചുകൊണ്ടിരുന്നത്, ഉദാ.
ടിയാൻ‌ഹെ- ആയിരക്കണക്കിന് ഇന്റൽ , എൻ‌വിഡിയ ചിപ്പുകൾ ഉപയോഗിക്കുന്നു, കൂടാതെ ഓപ്പൺ സോഴ്‌സ് സോഫ്റ്റ്വെയറായ ലിനക്സ് ഓപ്പറേറ്റിംഗ് സിസ്റ്റവും ഉപയോഗിക്കുന്നു.
എന്നിരുന്നാലും, ഭാവിയിൽ സാധ്യമായ സാങ്കേതിക നിരോധന നിയന്ത്രണങ്ങൾ ഒഴിവാക്കാൻ, ചൈനക്കാർ അവരുടെ സ്വന്തം പ്രോസസ്സറുകളായ ലൂങ്‌സൺ, എം‌പി‌എസ് തരം പ്രോസസർ വികസിപ്പിക്കുന്നു.
എം‌ഐ‌ടി ടെക്‌നോളജി റിവ്യൂ പ്രകാരം, 2012 ഓടെ ലൂണിംഗ്സൺ പ്രോസസർ ഡോണിംഗ് സൂപ്പർ കമ്പ്യൂട്ടറുകളെ ശക്തിപ്പെടുത്തും, ഇത് ചൈനീസ് നിർമ്മിത സൂപ്പർ കമ്പ്യൂട്ടറുകളുടെ ഒരു നിര പീറ്റഫ്ലോപ് വേഗതയിൽ എത്തിക്കും.
സൂപ്പർ കമ്പ്യൂട്ടിംഗ് കേന്ദ്രങ്ങൾ എസ്‌സി‌സി‌എ‌എസ്
ചൈന അക്കാദമി ഓഫ് സയൻസസിന്റെ (എസ്‌സി‌സി‌എ‌എസ്) സൂപ്പർ കമ്പ്യൂട്ടിംഗ് സെന്റർ ദേശീയ കേന്ദ്രങ്ങൾക്ക് അക്കാദമിക് പിന്തുണാ പ്രവർത്തനങ്ങൾ നൽകുന്നു.
ചൈന നാഷണൽ ഗ്രിഡിനായുള്ള (സി‌എൻ‌ഗ്രിഡ്) വടക്കൻ പ്രധാന നോഡും ഓപ്പറേഷൻ സെന്ററുമാണ് ബീജിംഗിൽ സ്ഥിതിചെയ്യുന്ന എസ്‌സി‌സി‌എ‌എസ്.
ഗ്വാങ്‌ഷോ
ഗ്വാങ്‌ഷോ വിലെ നാഷണൽ സൂപ്പർ കമ്പ്യൂട്ടർ സെന്ററിൽ ലോകത്തിലെ ഏറ്റവും ശക്തമായ നാലാമത്തെ സൂപ്പർ കമ്പ്യൂട്ടർ പ്രവർത്തിക്കുന്നു (2018 ജൂൺ വരെ) ടിയാൻഹെ -2 (മിൽ‌കിവേ -2) , എന്ന് പേരായ ഈ കമ്പ്യൂട്ടർ 33,000 ടെറാഫ്ലോപ്സിൽ പ്രവർത്തിക്കുന്നു .
211 ടെറാഫ്ലോപ്സിൽ പ്രവർത്തിക്കുന്നുടെറാഫ്ലോപ്സിൽ പ്രവർത്തിക്കുന്ന ടിയാൻഹെ -1 എ ഗ്വാങ്‌ഷൂ സൊല്യൂഷൻ - എൻ‌യുഡിടി വൈഎച്ച് എം‌പി‌പി സൂപ്പർ കമ്പ്യൂട്ടറും ഇത് പ്രവർത്തിക്കുന്നു.
ചാങ്‌ഷ
നാഷണൽ സൂപ്പർ കമ്പ്യൂട്ടിംഗ് സെന്ററിന്റെ പുതിയ ബ്രാഞ്ചിന്റെ ഫൗണ്ടേഷൻ പ്രവർത്തനങ്ങൾ 2010 നവംബർ 28 ൽ ചാങ്ഷയിൽ വച്ച് നടന്നു.
1342 ടെറാഫ്ലോപിൽ പ്രവർത്തിക്കുന്ന ടിയാൻഹെ -1 എ ഹുനാൻ സൊല്യൂഷൻ - എൻ‌യുഡിടി വൈഎച്ച് എം‌പി‌പി സൂപ്പർ കമ്പ്യൂട്ടർ ഇത് പ്രവർത്തിക്കുന്നു.
ജിനാൻ
ജിനാനിലെ നാഷണൽ സൂപ്പർകമ്പ്യൂട്ടിംഗ് സെന്റർ സൺവേ ബ്ലൂലൈറ്റ് എംപിപി എന്ന സൂപ്പർ കമ്പ്യൂട്ടർ പ്രവർത്തിപ്പിക്കുന്നു.
അത് 795 ടെറാഫ്ലോപിലാണ് പ്രവർത്തിക്കുന്നത്.
ഷാങ്ഹായ്
400 ടെറാഫ്ലോപ്സിൽ പ്രവർത്തിക്കുന്ന മാജിക് ക്യൂബ് 2 സൂപ്പർ കമ്പ്യൂട്ടർ ഷാങ്ഹായ് സൂപ്പർ കമ്പ്യൂട്ടർ സെന്ററിൽ പ്രവർത്തിക്കുന്നു.
ഷെൻ‌ഷെൻ
ഷെൻ‌ഷെനിലെ നാഷണൽ സൂപ്പർ‌കമ്പ്യൂട്ടിംഗ് സെന്ററിൽ‌ ചൈനയിലെ ഏറ്റവും വേഗതയേറിയ രണ്ടാമത്തെ യന്ത്രവും ലോകത്തിലെ ഏറ്റവും വേഗതയേറിയ മൂന്നാമത്തെ മെഷീനും ഉണ്ട്.
മേയ് 2010 ൽ ഷെൻസൈനിലെ നെബുലെ കമ്പ്യൂട്ടർ ലോകത്തെ ആദ്യ അഞ്ഞൂറ് സൂപ്പർ കമ്പ്യൂട്ടറുകളിൽ രണ്ടാംസ്ഥാനം നേടുകയുണ്ടായി.
ടെന്നീസിലെ ഓക്രിഡ്ജ് നാഷണൽ ലബോറട്ടറിയുടെ ക്രേ കമ്പ്യൂട്ടറിന് ശേഷമായിരുന്നു നെബുലേ ഈ നേട്ടം കരസ്ഥമാക്കിയത്.
ടിയാൻജിൻ
ടിയാൻജിനിലെ ദേശീയ സൂപ്പർകമ്പ്യൂട്ടിംഗ് കേന്ദ്രം പ്രധാന കേന്ദ്രങ്ങളിലൊന്നാണ്.
ഒക്ടോബർ 2010 ൽ പുറത്തിറങ്ങിയ ടിയാൻ ഹേ 1 ലോകത്തിലെ ഏറ്റവും വേഗമേറിയ കമ്പ്യൂട്ടർ എന്ന റെക്കോർഡർ സ്വന്തമാക്കി.
സ്ഥിരതയോടെ 2.507 പീറ്റഫ്ലോപ്സിലായിരുന്നു ഈ കമ്പ്യൂട്ടറിന്റെ പ്രവർത്തനം.
16-ബിറ്റ് ടിക്യു -0671 മൈക്രോകമ്പ്യൂട്ടർ സിസ്റ്റം വികസിപ്പിച്ച 1984 വരെ ടിയാൻജിൻ കമ്പ്യൂട്ടർ ഇൻസ്റ്റിറ്റ്യൂട്ട് സജീവമായിരുന്നു.
ടിയാൻജിൻ സെന്ററിന്റെ ഒരു വാണിജ്യ അഫിലിയേറ്റ് മുമ്പ് 2008 ൽ പി‌എച്ച്പിസി 100 പേഴ്‌സണൽ സൂപ്പർ കമ്പ്യൂട്ടർ നിർമ്മിച്ചിരുന്നു, ഇത് ഒരു സാധാരണ ഡെസ്‌ക്‌ടോപ്പ് കമ്പ്യൂട്ടറിന്റെ ഇരട്ടി വലിപ്പമായിരുന്നു, പക്ഷേ 40 ഇരട്ടി വേഗത ഉണ്ടായിരുന്നു.
2010 ൽ രണ്ടാം തലമുറ മോഡൽ പുറത്തിറങ്ങി.
വുക്സി
നാഷണൽ സൂപ്പർകമ്പ്യൂട്ടിംഗ് സെന്റർ വുക്സി സൺവേ തായ്ഹുലൈറ്റ് എന്ന സൂപ്പർ കമ്പ്യൂട്ടർ പരിപാലിക്കുന്നു.
2019 ലെ കണക്ക് പ്രകാരം ലോകത്തെ രണ്ടാമത്തെ സൂപ്പർ കമ്പ്യൂട്ടറാണിത് ഇതും കാണുക കവാടം: China സൂപ്പർ കമ്പ്യൂട്ടിംഗിന്റെ ചരിത്രം സൂപ്പർ കമ്പ്യൂട്ടർ വാസ്തുവിദ്യ യൂറോപ്പിൽ സൂപ്പർ കമ്പ്യൂട്ടിംഗ് ഇന്ത്യയിൽ സൂപ്പർ കമ്പ്യൂട്ടിംഗ് ജപ്പാനിലെ സൂപ്പർ കമ്പ്യൂട്ടിംഗ് പാകിസ്താനിൽ സൂപ്പർ കമ്പ്യൂട്ടിംഗ് പരാമർശങ്ങൾ
ചൈനാടൗൺ ഇംഗ്ലീഷ് വിലാസം https://ml.wikipedia.org/wiki/China_Town_(2011_film)
റാഫി മെക്കാർട്ടിന്റെ സംവിധാനത്തിൽ പുറത്തിറങ്ങിയ ഒരു മലയാളചലച്ചിത്രമാണ് ചൈനാടൗൺ .
മോഹൻലാൽ , ജയറാം , ദിലീപ് എന്നിവർ  ഒരുമിച്ചഭിനയിക്കുന്ന ഈ ചിത്രം 2011 ഏപ്രിൽ 14 ന് പ്രദർശനത്തിനെത്തി.
ലാലിന്റെ നായികയായ റോസാമ്മയെന്ന കഥാപാത്രത്തെ അവതരിപ്പിയ്ക്കുന്നത് കാവ്യ മാധവനാണ്.
പൂനം ബജ് വയും ദീപീഷയും നായികമാരായുണ്ട്.
സുരാജ് വെഞ്ഞാറമ്മൂട് , ക്യാപ്റ്റൻ രാജു , ശങ്കർ, കലാഭവൻ ഹനീഫ്, ഷാനവാസ്, അജിത്, നന്ദു, അശോകൻ തുടങ്ങിയവരും ചിത്രത്തിൽ പ്രധാന വേഷങ്ങളണിയുന്നു.
മാത്തുക്കുട്ടിയെന്ന ഒരൊത്ത ചട്ടമ്പിയായാണ് ലാൽ അവതരിപ്പിയ്ക്കുന്നത്.
ഗോവയിലെ ചൈനാ ബസാറിൽ അന്യാധീനപ്പെട്ടുപോയ കാസനോവ വീണ്ടെടുക്കുന്നതിന് മാത്തുക്കുട്ടിയും ( മോഹൻലാൽ ), സ്‌കറിയയും ( ജയറാം ) ബിനോയും ( ദിലീപ് ) പോകുന്ന കഥയാണ് ഹാസ്യത്തിന്റെ മെമ്പൊടിയോടെ സംവിധായകൻ റാഫി മെക്കാർട്ടിൻ പറയുന്നത്.
അഭിനേതാക്കൾ മോഹൻലാൽ - മാത്തുക്കുട്ടി ജയറാം - സഖറിയ ദിലീപ് - ബിനോയ് ഗാനങ്ങൾ # ഗാനം പാടിയത് ദൈർഘ്യം 1.
"അരികെ നിന്നാലും" ചിത്ര, എം.ജി. ശ്രീകുമാർ 2.
"ഇന്നു പെണ്ണിനു" മഞ്ജരി, രാജലക്ഷ്മി, ജാസി ഗിഫ്റ്റ് 3.
"ആരാണു കൂട്ട്" അഫ്സൽ, പ്രദീപ് പള്ളുരുത്തി, ജാസി ഗിഫ്റ്റ് 4.
"മോഹപട്ടം" അഫ്സൽ, ജാസി ഗിഫ്റ്റ്, രഞ്ജിത്ത്, റിജിയ 5.
"ആരാണു" കാവാലം ശ്രീകുമാർ പ്രദർശനശാലകളിൽ
പ്രദർശനത്തിനെത്തി ആദ്യത്തെ ആഴ്ചയ്ക്കുള്ളിൽത്തന്നെ ഈ ചിത്രം ₹ 6 കോടി കളക്ട് ചെയ്തു.
ചൈനയിലെ സസ്യജാലങ്ങൾ ഇംഗ്ലീഷ് വിലാസം https://ml.wikipedia.org/wiki/Flora_of_china മുളംകൂട്ടത്തിനിടയിൽക്കൂടിയുള്ള ഒരു പാത
ചൈനയിലെ സസ്യസമ്പത്ത് വളരെ വൈവിധ്യമാർന്നതാണ്.
തദ്ദേശീയമായ 30,000 -ത്തിലേറെ വരുന്ന സസ്യങ്ങൾ ലോകത്താകെയുള്ളതിന്റെ ഏതാണ്ട് എട്ടിലൊന്നോളം വരും.
ഇതിൽ ആയിരക്കണക്കിനെണ്ണം വേറെങ്ങും കാണാത്തവയുമാണ്.
പലതരം മൃഗങ്ങൾക്ക് ആവാസമരുളുന്ന വൈവിധ്യമാർന്ന പലതരം വനങ്ങൾ ചൈനയിൽ ഉണ്ട്.
ഏതാണ്ട് 1,46,000 വിവിധ തരം സസ്യങ്ങൾ ചൈനയിൽ ഉണ്ട്.
ഇവയും കാണുക Chinese herbology Fauna of China Wildlife of China അവലംബം പുറം കണ്ണികൾ ചൈനയിലെ സസ്യജാലങ്ങൾ എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ചൈനയിലെ സസ്യജാലങ്ങൾ
ചൈനയുടെ ബഹിരാകാശ മേഖലയിലെ നേട്ടങ്ങൾ
1970-ൽ ദോങ്ങ് ഫാംഗ് ഹോംഗ്-1(കിഴക്ക് ചുവപ്പാണ്-1) എന്ന ഉപഗ്രഹം വിക്ഷേപിച്ചുകൊണ്ടാണ് ചൈന ബഹിരാകാശ ഗവേഷണരംഗത്തേക്ക് പ്രവേശിച്ചത്.
ഷെൻഷു
2021-ൽ യാങ്ങ് ലീ എന്ന സഞ്ചാരിയെ ഷെൻഷു-5 എന്ന ബഹിരാകാശ പര്യവേഷണ വാഹനത്തിൽ അവരുടെതന്നെ ലോംഗ് മാർച്ച് എന്ന റോക്കറ്റ് ഉപയോഗിച്ച് കൊണ്ട് ബഹിരാകാശതെത്തിച്ചു.2005 ഒക്ടോബർ 12-ന് വിക്ഷേപിച്ച ഷെൻഷു-6 ൽ രണ്ടു ബഹിരാകാശ സഞ്ചാരികളും 2008 സെപ്തംബർ 25-ന് മൂന്നു സഞ്ചാരികളടങ്ങിയ ഷെൻഷു-7 ഉം വിക്ഷേപിച്ചു.2012 ൽ ചൈന ബഹിരാകാശത്തിലേക്ക് ആദ്യ വനിതാ സഞ്ചാരിയെ ഷെൻഷു - 9 എന്ന വാഹനത്തിൽ മൈത അയച്ചിരുന്നു.
2011-ൽ വിക്ഷേപിച്ച ടിയാൻഗോഗ് സ്പേസ് സ്റ്റേഷനുമായി ബന്ധിപ്പിച്ചിരുന്നു.
റഷ്യയുടെ സോയൂസിനോട് കാഴ്ചയിൽ സാമ്യമുണ്ട് എങ്കിലും ഷെൻഷു സോയൂസിനെക്കാൾ കുറച്ച് വലുതാണ്.
ഷെൻഷുവിന്റെ ഓർബിറ്റർ മൊഡ്യൂൾ സ്വതന്ത്രമായി നിലനിൽക്കാൻ കഴിയുന്ന വിധത്തിൽ സൗര പാനലുകളും മോട്ടോറുകളും നിയന്ത്രണ സംവിധാനവും ഉള്ളതാണ്.
അതിനാൽ ഒരു ബഹിരാകാശ ദൗത്യത്തിനു ശേഷം ഉപേക്ഷിക്കപ്പെടുന്ന ഓർബിറ്റൽ മൊഡ്യൂൾ സ്വതന്ത്രമായി ബഹിരാകാശത്ത് നിലനിൽക്കും.
ബന്ധിക്കാൻ സംവിധാനമുള്ള ബഹിരാകാശയാനങ്ങളുമായോ ബഹിരാകാശ നിലയങ്ങളുമായൊ ഇതിനെ ബന്ധിപ്പിക്കാൻ സാധിക്കും.
2011 സെപ്തംബറിൽ ചൈനയുടെ ആദ്യ ബഹിരാകാശ നിലയമായ ടിയാൻഗോംഗ്-1 വിക്ഷേപിക്കപ്പെട്ടു.
പിന്നീട് സഞ്ചാരികളില്ലാതിരുന്ന ഷെൻഷു- 8 ഉം മൂന്ന് സഞ്ചാരികളുണ്ടായിരുന്ന ഷെൻഷു-9 ഉം ടിയാൻഗോംഗുമായി ബന്ധിച്ചു.
ടിയാൻഗോംഗ്-2 വിക്ഷേപണത്തിൽ തയ്യാറായതായി കരുതപ്പെടുന്നു.
വരും ദശകങ്ങളിൽ ചൈനയുടെ ബഹിരാകാശ ഗവേഷണം വേഗത്തിൽ മുന്നോട്ട് പോകുവാൻ സാധ്യതയുണ്ട്.
സ്ത്രീകളടക്കം വളരെയധികം ബഹിരാകാശ സഞ്ചാരികളെ ബഹിരാകാശത്തയക്കാൻ കഴിഞ്ഞു എന്നത് വളരെ വലിയ നേട്ടമായാണ് കരുതപ്പെടുന്നത്.
ചൈന വ്യാപാരാടിസ്ഥാനത്തിലുള്ള ഉപഗ്രഹ വിക്ഷേപണ രംഗത്ത് സജീവമാണ്.
ഇത്തരത്തിൽ സാമ്പത്തിക വളർച്ചയും വ്യാപാരാടിസ്ഥാനത്തിലുള്ള ഉപഗ്രഹ വിക്ഷേപണവും നല്ല വിക്ഷേപണ റിക്കോർഡുകളും ഏഷ്യൻ,ആഫ്രിക്കൻ, ദക്ഷിണ അമേരിക്കൻ രാജ്യങ്ങളുമായുള്ള വ്യാപാര ബന്ധവും സുഹ്യത് ബന്ധവും ചൈനയെ ബഹിരാകാശ മേഖലയിലെ ശക്തിയാക്കുമെന്ന് നിരീക്ഷകർ വിശ്വസിക്കുന്നു വിക്ഷേപണ വാഹിനികൾ
ഫെങ്ങ്ബാവോ എന്ന ശേണിയിലുള്ള വിക്ഷേപണ വാഹിനികളുമായാണ് ചൈന ബഹിരാകാശ പര്യവേഷണം ആരംഭിച്ചതെങ്കിലും പിന്നീട് ലോങ്ങ് മാർച്ച് ശേണിയിലാണ് വികസിപ്പിച്ചെടുത്തത്.
ദ്രാവക ഇന്ധനവും ഖര ഇന്ധനവും ഉപയോഗിച്ചായിരുന്നു ലോങ്ങ് മാർച്ച്-1 പ്രവർത്തിച്ചിരുന്നത്.
എന്നാൽ ലോങ്ങ് മാർച്ച്-5ൽ പ്രധാന ഘട്ടങ്ങളിൽ മണ്ണെണ്ണയും ദ്രാവക ഓക്സിജനും അവസാനത്തേത് ക്രയോജനിക്ക് ഘട്ടവുമായിരുന്നു.
2013 വരെ ലോംഗ് മാർച്ച് വിക്ഷേപണങ്ങളിൽ ബഹുപൂരിപക്ഷവും വിജയമായിരുന്നു.
ലോംഗ് മാർച്ച് വിക്ഷേപണികളെയെല്ലാം ഒരു നമ്പറിലൂടെയാണ് സൂചിപ്പിക്കുന്നത്.
CZ  എന്ന ചുരുക്കപേരും അതിനു പിന്നാലെ ഒരു നമ്പറും അക്ഷരവും ചേർന്നതാണ് ഇത്.